Na temelju članka 3. Programa dodjele potpore male vrijednosti poljoprivrednicima na području Općine Sveti Martin na Muri, kao pomoć za ublažavanje posljedica prirodne nepogode suše za 2024. godinu i na temelju članka 55. Statuta Općine Sveti Martin na Muri („Službeni glasnik Međimurske županije“ br. 5/21)

**JAVNI POZIV  
za provedbu Programa dodjele potpore male vrijednosti poljoprivrednicima na području *Općine Sveti Martin na Muri* kao pomoć za ublažavanje posljedica prirodne nepogode suše za 2024. godinu**

1. UVOD

*Općina Sveti Martin na Muri* je u 2024. godini zahvatila prirodna nepogoda suša koja je uzrokovala značajne štete u poljoprivredi. Poljoprivredna gospodarstva koja su pretrpjela štetu od prirodnih nepogoda u 2024. godini mogla su ostvariti djelomičnu naknadu štete iz Programa potpore poljoprivrednim proizvođačima za ublažavanje posljedica prirodnih nepogoda u 2024. godini (osim prirodne nepogode suše), Programa potpore za nadoknadu štete koju su pretrpjeli proizvođači šećerne repe u 2024. godini, Mjere 23 „Izvanredna privremena potpora poljoprivrednicima koji su posebno pogođeni prirodnim nepogodama“ iz Programa ruralnog razvoja Republike Hrvatske za razdoblje 2014. – 2020. Programa potpore za poljoprivredne sektore pogođene nepovoljnim klimatskim prilikama i prirodnim nepogodama u 2024. godini te drugim programima.

Na sjednici Vlade Republike Hrvatske održanoj 04. rujna 2025. donesena je Odluka Vlade Republike Hrvatske o pomoći za ublažavanje i djelomično uklanjanje posljedica prirodne nepogode suše na prinosima za 2024. godinu (KLASA: 022-03/25-04/361, URBROJ: 50301-27/22-25-3) (dalje u tekstu: Odluka Vlade RH) kojom se odobrava pomoć u ukupnom iznosu od 5.000.000,00 eura za ublažavanje i djelomično uklanjanje posljedica prirodne nepogode suše na prinosima za 2024. godinu.

Predmet ovoga Programa je dodjele potpora male vrijednosti poljoprivrednicima kao pomoć za ublažavanje posljedica prirodne nepogode suše na području *Općine Sveti Martin na Muri* u obliku bespovratnih sredstava, a u skladu s odredbom iz točke III. Odluke Vlade RH. Prema navedenoj točki *Općina Sveti Martin na Muri* je u suradnji i koordinaciji s Ministarstvom poljoprivrede, šumarstva i ribarstva (u daljnjem tekstu: Ministarstvo) izradila program potpore male vrijednosti (de minimis) za ublažavanje i djelomično uklanjanje posljedica prirodne nepogode suše iz 2024. godine na poljoprivrednim gospodarstvima u skladu s inicijalnim listama poljoprivrednih gospodarstava i vrijednosti njihovih šteta po poljoprivrednim kulturama i površinama uzrokovanih prirodnom nepogodom sušom na prinosima u 2024. godini koje su dostavljene Ministarstvu.

2. PRAVNA OSNOVA

Ovaj Javni poziv provodi se u skladu s:

-Odlukom Vlade Republike Hrvatske o pomoći za ublažavanje i djelomično uklanjanje posljedica prirodne nepogode suše na prinosima za 2024. godinu (KLASA: 022-03/25-04/361, URBROJ: 50301-27/22-25-3)

– Programa dodjele potpore male vrijednosti poljoprivrednicima na području (JLS) kao pomoć za ublažavanje posljedica prirodne nepogode suše za 2024. godinu (klasa, urbroj )

-Uredbom Komisije (EU) br. 1408/2013. od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 352, 24. 12. 2013.) i Uredbe Komisije (EU) 2019/316 od 21. veljače 2019. o izmjeni Uredbe (EU) br. 1408/2013 o promjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 51/1, 22. 2. 2019.)   i Uredbe Komisije (EU) 2024/3118 od 10. prosinca 2024. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potporu de minimis u poljoprivrednom sektoru (SL L, 13. prosinca 2024.) (u daljnjem tekstu: Uredba de minimis)

3. PREDMET JAVNOG POZIVA

Predmet ovoga Javnog poziva je izravna dodjela potpore iz Programa dodjele potpore male vrijednosti poljoprivrednicima na području *Općine Sveti Martin na Muri* kao pomoć za ublažavanje posljedica prirodne nepogode suše za 2024. godinu.

4. PRIHVATLJIVI KORISNICI

Prijavu na ovaj Javni poziv podnose korisnici čiji je MIBPG naveden u Prilogu 1. Javnog poziva koji su zadovoljili niže navedene uvjete, a provjeru kojih je provelo Ministarstvo.

Ministarstvo je prema dostavljenim inicijalnim listama napravilo provjeru uvjeta prihvatljivosti korisnika potpore, usklađenih s Mjerom 23 „Izvanredna privremena potpora poljoprivrednicima koji su posebno pogođeni prirodnim nepogodama“ iz Programa ruralnog razvoja Republike Hrvatske za razdoblje 2014. – 2020.,  kako bi svi poljoprivrednici bili u istom položaju i ostvarili pravo na ujednačene iznose potpore,  pri čemu visina potpore po korisniku može iznositi do 36,342 % visine štete, ali ne više od 42.000 eura.

Sukladno članku 3. Uredbe de minimis ukupan iznos potpora male vrijednosti  koji je dodijeljen jednom poduzetniku ne smije prijeći iznos od 50.000,00 EUR-a  tijekom bilo kojeg razdoblja od tri godine te se ta gornja granica  primjenjuje  bez obzira na oblik ili svrhu potpore.

Uvjeti koje su korisnici iz Priloga 1. ispunili:

* fizičke su ili pravne osobe upisane u Upisnik poljoprivrednih gospodarstava ili Upisnik obiteljskih poljoprivrednih gospodarstava (u daljnjem tekstu: poljoprivrednici) koje su JLS-ovima prijavile štetu od suše na prinosima poljoprivrednih kultura u 2024. godini s najmanje 30 % gubitka poljoprivredne proizvodnje
* registrirani su u Registru šteta u skladu sa Zakonom s najmanje 30 % gubitka poljoprivredne proizvodnje od suše u 2024. godini i započeli su s podnošenjem zahtjeva za isplatu za Mjeru 23 „Izvanredna privremena potpora poljoprivrednicima koji su posebno pogođeni prirodnim nepogodama“ iz Programa ruralnog razvoja Republike Hrvatske za razdoblje 2014. – 2020. (u daljnjem tekstu: Mjera 23), ali zbog administrativnih ili tehničkih pogrešaka nisu dovršili podnošenje zahtjeva
* prijavili su štetu od prirodne nepogode suše na prinosima u 2024. godini, ali ih JLS nisu uspjeli u propisanim rokovima upisati u Registar šteta u skladu sa Zakonom te su za iste poljoprivrednike JLS-ovi u inicijalnoj listi iz stavka 1. ove točke procijenili štetu od najmanje 30 % na prinosima u 2024. godini
* imali su štetu od prirodne nepogode suše nastale u 2024. godini veću od 200,00 eura
* nisu ostvarili naknadu za štetu od prirodne nepogode suše na temelju ili iz:

a) Programa potpore za nadoknadu štete koju su pretrpjeli proizvođači šećerne repe u 2024. godini

b) Programa potpore za poljoprivredne sektore pogođene nepovoljnim klimatskim prilikama i prirodnim nepogodama u 2024. godini

c) Mjere 23.

5. IZNOS POTPORE

*Općina Sveti Martin na Muri* će na temelju zaprimljenih zahtjeva korisnika pripremiti konačan popis prihvatljivih korisnika s prijedlogom  raspodjele ukupno raspoloživih sredstava po korisniku te ga dostaviti Ministarstvu najkasnije do 21. studenoga 2025. godine (uključujući navedeni datum) radi isplate sredstava pomoći.

Ministarstvo će ukupna sredstva pomoći raspodijeliti JLS-ovima proporcionalno udjelu iznosa pomoći za štete uzrokovane prirodnom nepogodom sušom koja je u 2024. godini uzrokovala gubitke na prinosima poljoprivrednih kultura. Sredstva će biti doznačena izravno na račune JLS-ova iz Priloga I. Odluke Vlade RH.

6. BROJ PRIJAVA PO KORISNIKU

Isti (jedan) prihvatljivi korisnik može podnijeti jednu prijavu unutar ovoga Javnog poziva te može dobiti potporu u okviru ove mjere samo jednom.

U slučaju da isti prihvatljivi korisnik podnese više prijava na ovaj Javni poziv, prijava koja se kasnije podnese se odbija.

7. NAČIN, UVJETI I ROKOVI PODNOŠENJA PRIJAVE NA JAVNI POZIV

Rokovi podnošenja prijave na Javni poziv

Prijave na ovaj Javni poziv se podnose od 22.10.2025. godine do 31.10.2025. godine.

Način prijave na Javni poziv

Prijavu na ovaj Javni poziv podnose nositelji odnosno odgovorne osobe poljoprivrednog gospodarstva čiji je MIBPG naveden u Prilogu 1. ovoga Javnog poziva:

*poštom ili osobno  podnose isključivo nositelji / odgovorne osobe poljoprivrednog gospodarstva*

Korisnik je odgovoran za točnost i potpunost podataka unesenih u obrazac prijave. Prijava mora biti podnesena unutar roka predviđenog u ovom Javnom pozivu.

8. IZDAVANJE ODLUKA

Nakon administrativne kontrole podnesene Prijave, *Općina Sveti Martin na Muri* će na temelju zaprimljenih zahtjeva korisnika pripremiti konačan popis prihvatljivih korisnika s prijedlogom  raspodjele ukupno raspoloživih sredstava po korisniku te ga dostaviti Ministarstvu najkasnije do 21. studenoga 2025. godine (uključujući navedeni datum) radi isplate sredstava pomoći.

Ministarstvo će ukupna sredstva pomoći raspodijeliti JLS-ovima proporcionalno udjelu iznosa pomoći za štete uzrokovane prirodnom nepogodom sušom koja je u 2024. godini uzrokovala gubitke na prinosima poljoprivrednih kultura. Sredstva će biti doznačena izravno na račune JLS-ova iz Priloga I. Odluke Vlade RH.

U slučaju da je korisnik koji se nalazi na popisu iz Priloga 1. ovoga Javnog poziva podnio prijavu u rokovima propisanim pod točkom 7. ovoga Javnog poziva te po zaprimanju sredstava od Ministarstva, *Općina Sveti Martin na Muri* izdaje Odluku o isplati i doznačuje sredstva na račun korisnika.

Odluka o odbijanju prijave izdaje se u slučajevima:

1. ako prijavu na ovaj Javni poziv nije podnio nositelj / odgovorna osoba poljoprivrednog gospodarstva čiji je MIBPG naveden u Prilogu 1. ovoga Javnog poziva
2. ako je prijava na ovaj Javni poziv podnesena za poljoprivredno gospodarstvo čiji MIBPG nije naveden u Prilogu 1. ovoga Javnog poziva
3. ako je prijava podnesena izvan rokova propisanih podtočkom 7.1. ovoga Javnog poziva

9. POPIS PRILOGA

*Prilog 1. Popis prihvatljivih korisnika  
Prilog 2. Obrazac prijave*

OPĆINSKI NAČELNIK

Martin Srša

*Prilog 2. Obrazac prijave*

**ZAHTJEV**

za dodjelu potpore na temelju Programa dodjele potpora male vrijednosti poljoprivrednicima na području Općine Sveti Martin na Muri kao pomoć za ublažavanje posljedica prirodne nepogode suše za 2024. g.

**PODACI O PODNOSITELJU ZAHTJEVA:**

Naziv poljoprivrednog gospodarstva:

Adresa poljoprivrednog gospodarstva:

Mjesto i poštanski broj:

OIB nositelja PG:

MIBPG:

Broj telefona/mobitela:

E-mail:

Naziv banke i sjedište

IBAN

Podnosim zahtjev za dodjelu potpore na temelju Programa dodjele potpora male vrijednosti poljoprivrednicima na području (navesti naziv JLS) kao pomoć za ublažavanje posljedica prirodne nepogode suše za 2024. godinu u iznosu od \_\_\_\_\_\_\_\_\_\_\_\_ EUR *(iznos iz Priloga I.)*

**Vlastoručni potpis podnositelja zahtjeva**

Pečat (ako je primjenjivo)

***Uz Zahtjev, potrebno je priložiti****:*

1. Izjavu o korištenim potporama male vrijednosti
2. Privolu za prikupljanje i obrađivanje osobnih podataka
3. Dokaz o žiro računu poslovnog subjekta podnositelja (Potvrda banke o

vlasniku i vrsti poslovnog računa) ili drugi dokument jednake dokazne vrijednosti

***Zahtjev i prilozi koji se dostavljaju po javnom pozivu moraju biti vlastoručno potpisani te je na iste potrebno staviti pečat poslovnog subjekta, ako je primjenjivo***

|  |
| --- |
| **IZJAVA O KORIŠTENIM POTPORAMA MALE VRIJEDNOSTI** |

Izjavljujem da sam u tri godine (zaokružiti odgovarajuće mjesto) :

1. koristio/la potpore male vrijednosti
2. nisam koristio/la potpore male vrijednosti

Ako je odgovor a) , obavezno ispuniti sljedeću tablicu:

|  |  |  |  |
| --- | --- | --- | --- |
| Godina | Naziv državnog tijela ili pravne osobe koja je odobrila potporu | Namjena ili projekti za koje je odobrena potpora | Iznos potpore  ( EUR ) |
|  |  |  |  |
|  |  |  |  |
|  |  |  |  |
| UKUPNO | | | |

**Vlastoručni potpis podnositelja zahtjeva**

Pečat (ako je primjenjivo)